**Številka:** 900-7/2022

**Datum:** 20. 10. 2022

**Z A P I S N I K**

**31. redne seje Občinskega sveta Občine Tržič,**

**ki je bila v četrtek, dne 20. 10. 2022, s pričetkom ob 17. uri v Veliki sejni sobi Občine Tržič, Trg svobode 18, Tržič**

**Seje so se udeležili občinski svetniki** **in svetnice**: Vida HRIBAR, Nejc PERKO, Vesna TIŠLER SUŠNIK, Vida RAZTRESEN, Melanija PRIMOŽIČ, Klemen MARKOVIČ, Teja NEMEC, Tomaž MEGLIČ, Mladen NOVKOVIĆ, Jaka JANKOVEC, Metka GABERC, Mojca ČADEŽ, Nana PEHARC, Andraž ŽITNIK, Drago ZALAR, Jana JENKO, Drago ZADNIKAR, Franjo LIŠKA in Marjan VETERNIK.

**Odsotni občinski svetniki**: Janez BOGATAJ, Marjan ŠPEHAR, Eva TRUDEN in Andrej FRELIH.

**Prisotni iz občinske uprave:** Klemen SRNA – direktor občinske uprave, Marjeta MAČEK – vodja urada za finance, javna naročila in digitalni razvoj, Jasna KAVČIČ – vodja urada za okolje in prostor, Mateja NOSAN – svetovalka za organizacijo in protokol in Tamara LAZAR – strokovna sodelavka.

**Drugi prisotni:** Vesna JEKOVEC – podjetje Komunala Tržič d.o.o., Domen RAKOVEC – direktor Doma Petra Uzarja.

Podžupan v začasnem opravljanju funkcije župana (v nadaljevanju podžupan) Dušan BODLAJ je odprl 31. redno sejo Občinskega sveta Občine Tržič in pozdravil vse prisotne članice in člane Občinskega sveta ter druge prisotne.

V uvodu je bilo ugotovljeno, da je na seji prisotnih 17 svetnic in svetnikov. Seja je bila sklepčna.

Podžupan je vprašal, če je kakšen predlog za umik točke z dnevnega reda.

Svetnik Drago ZADNKAR je predlagal umik točke 12 (Predlog za zavrnitev zahteve za obvezno razlago 10. in 11. člena Odloka o ustanovitvi Sveta za preventivo in vzgojo v cestnem prometu v občini Tržič) in predlog obrazložil.

Podžupan je pozval predsednico Statutarno pravne komisije Metko GABERC, da obrazloži zadevo, ki je to storila.

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA:**

**Točka 12: »Predlog za zavrnitev zahteve za obvezno razlago 10. in 11. člena Odloka o ustanovitvi Sveta za preventivo in vzgojo v cestnem prometu v občini Tržič se umakne z dnevnega reda«.**

|  |
| --- |
| Prisotnih je 18 svetnikov. |
| ZA | 13 |
| PROTI | 0 |
|  |  |
| Sklep je bil sprejet. |

Podžupan je vprašal, če je kakšen predlog za razširitev dnevnega reda.

Svetnik Mladen NOVKOVIČ je predlagal razširitev dnevnega reda s točko Predlog sklepa, s katerim se določi, da Občina Tržič v Pogojih za pridobitev pravice do uporabe plakatnih mest za lokalne volitve 2022 določi rok za oddajo vlog do vključno 21. 10. 2022 do 13. ure.

Podžupan je odprl razpravo.

Razpravljali so svetniki Jaka JANKOVEC, Jana JENKO, Drago ZADNIKAR, Mladen NOVKOVIĆ, Drago ZALAR, Vida RAZTRESEN, Franjo LIŠKA, Metka GABERC, podžupan Dušan BODLAJ in direktor občinske uprave Klemen SRNA.

Svetnik Drago ZADNIKAR je podal proceduralno vprašanje: Kdaj je bilo gradivo priloženo in komu ter ali se tudi v tem primeru zahteva obličnost gradiva.

Podžupan in direktor sta odgovorila, da je bilo gradivo poslano vsem in tudi tu se zahteva enaka oblika – obrazložitev in sklep.

Podžupan je zaprl razpravo in dal sklep na glasovanje.

**PREDLOG SKLEPA:**

**Dnevni red se razširi s točko Predlog sklepa, s katerim se določi, da Občina Tržič v Pogojih za pridobitev pravice do uporabe plakatnih mest za lokalne volitve 2022 določi rok za oddajo vlog do vključno 21. 10. 2022 do 13. ure ki se jo uvrsti kot zadnjo točko dnevnega reda.**

|  |
| --- |
| Prisotnih je 18 svetnikov. |
| ZA | 14 |
| PROTI | 4 |
|  |  |
| Sklep je bil sprejet. |

Svetnik Andraž ŽITNIK je predlagal, da se dnevni red razširi s točko Imenovanje članov v Svet za preventivo in vzgojo v cestnem prometu v občini Tržič, ki se jo uvrsti kot točka 4.C.

Podžupan je dal predlog na glasovanje.

**PREDLOG SKLEPA:**

**Dnevni red se razširi s točko Imenovanje članov v Svet za preventivo in vzgojo v cestnem prometu v občini Tržič, ki se jo uvrsti pod točko 4.C.**

|  |
| --- |
| Prisotnih je 18 svetnikov. |
| ZA | 17 |
| PROTI | 1 |
|  |  |
| Sklep je bil sprejet. |

Svetnik Drago ZADNIKAR je predlagal dodatno točko »Dom Petra in zagotovitev nujne poti« in predlog obrazložil. Kot poročevalca je predlagal direktorja Doma Petra Uzarja.

Podžupan je odprl razpravo.

Razpravljali so svetniki Vida RAZTRESEN, Tomaž MEGLIČ in Drago ZALAR.

Drago ZADNIKAR je podal proceduralno pripombo, da se je točke uvrščalo v tem mandatu prej, ne kot po poslovniku, zato naj se uvrsti prej, da ne bo zunanji poročevalec čakal.

Podžupan je zaprl razpravo in dal na glasovanje tri sklepe.

**PREDLOG SKLEPA:**

**Točka Dom Petra Uzarja in Anton Stritih, urejanje lastništva za zagotovitev neoviranega dostopa do javne ceste se uvrsti na dnevni red.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |
|  |  |
| Sklep je bil sprejet. |

**PREDLOG SKLEPA:**

**Točka se uvrsti na 5. mesto dnevnega reda 31. redne seje.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |
|  |  |
| Sklep je bil sprejet. |

**PREDLOG SKLEPA:**

**Gospodu Domnu RAKOVCU, direktorju Doma Petra Uzarja se da možnost razprave na 31. redni seji Občinskega sveta.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |
|  |  |
| Sklep je bil sprejet. |

Podžupan je predlagal, da se dnevni red razširi še s točko Informacija o izjemni dodelitvi neprofitnega stanovanja na naslovu Kurnikova pot 1 v najem, ki se jo uvrsti za točko 12.

Podžupan je dal predlog na glasovanje.

**PREDLOG SKLEPA:**

**Dnevni red se razširi s točko Informacija o izjemni dodelitvi neprofitnega stanovanja na naslovu Kurnikova pot 1, ki se jo uvrsti za točko 12.**

|  |
| --- |
| Prisotnih je 18 svetnikov. |
| ZA | 17 |
| PROTI | 0 |
|  |  |
| Sklep je bil sprejet. |

Podžupan je vprašal še, če je kakšen predlog za spremembo vrstnega reda dnevnega reda.

Predloga ni bilo.

Vida RAZTRESEN je vprašala, če bodo obravnavali dopis, ki so ga svetniki prejeli že drugič.

Podžupan je odgovoril, da ne bomo kot samostojno točko, lahko pa pri pobudah in vprašanjih.

17:48: Seji se je pridružil Nejc PERKO.

Podžupan je dal na glasovanje dnevni red.

**PREDLOG SKLEPA:**

**Sprejme se s sklicem seje poslan dnevni red, pod točko 4 se doda nova 4.c točka (SPV), pod točko 5 se dodat nova točka (Dom Petra Uzarja), umakne se dosedanja 12. točka dnevnega reda, doda se nova točka (Izjemna dodelitev neprofitnega stanovanja – Kurnikova pot 1) za s sklicem določeno 13. točko dnevnega reda in kot zadnja se doda nova točka (Pogoji za pridobitev pravice do uporabe plakatnih mest). Ostale točke dnevnega reda se smiselno preštevilčijo.**

|  |
| --- |
| Prisotnih je 19 svetnikov. |
| ZA | 19 |
| PROTI | 0 |
|  |  |
| Sklep je bil sprejet. |

**Sprejet je bil naslednji dnevni red:**

1. Potrditev zapisnika 30. redne seje Občinskega sveta Občine Tržič z dne 15. 9. 2022
2. Pregled in realizacija sklepov Občinskega sveta Občine Tržič, sprejetih na 30. redni seji ter odgovori na vprašanja in pobude članov Občinskega sveta
3. Vprašanja in pobude članov Občinskega sveta
4. KMVVI:
	1. Volitve v Državni svet Republike Slovenije – elektorji in kandidat za člana Državnega sveta
	2. Podelitev priznanj Občine Tržič za leto 2022
	3. Imenovanje članov v Svet za preventivo in vzgojo v cestnem prometu v občini Tržič
5. Dom Petra Uzarja in Anton Stritih, urejanje lastništva za zagotovitev neoviranega dostopa do javne ceste - predlog
6. Predlog Odloka o dopolnitvah Odloka o organizaciji in delovnem področju občinske uprave Občine Tržič – skrajšani postopek
7. Predlog Odloka o ustanovitvi Režijskega obrata Občine Tržič - druga obravnava
8. Predlog Odloka o proračunu Občine Tržič za leto 2023 – druga obravnava
9. Izvajanje GJS upravljanja z javno površino – kompleksom »Gorenjska plaža«: predlog sklepov o potrditvi načrta upravljanja za leto 2023 in podelitvi soglasja k cenam javnih storitev za leto 2023
10. Poročilo Nadzornega odbora Občine Tržič o opravljenem pregledu poslovanja občinske uprave Tržič po izbranih segmentih javnih naročil in svetovalnih storitev v letu 2019 in 2020
11. Poročilo Nadzornega odbora Občine Tržič o opravljenem pregledu poslovanja Tržiškega muzeja v letu 2020
12. Začasni ukrep izklapljanja svetilk javne razsvetljave na posameznih trasah v občini Tržič v nočnem času od 23. ure zvečer do 5. ure zjutraj
13. Informacija o izjemni dodelitvi neprofitnega stanovanja na naslovu Kovorska cesta 19 v najem
14. Informacija o izjemni dodelitvi neprofitnega stanovanja na naslovu Kurnikova pot 1 v najem
15. Ukinitev statusa javnega dobra oziroma družbene lastnine v splošni rabi
16. Prodaja stanovanja na naslovu Partizanska ulica 4
17. Predlog sklepa, s katerim se določi, da Občina Tržič v Pogojih za pridobitev pravice do uporabe plakatnih mest za lokalne volitve 2022 določi rok za oddajo vlog do vključno 21.10.2022 do 13.00 ure.

|  |  |
| --- | --- |
| **K 1. točki:**  | **Potrditev zapisnika 30. redne seje Občinskega sveta Občine Tržič, z dne 15. 9. 2022** |

Podžupan je odprl razpravo.

Razpravljal je svetnik Drago ZADNIKAR.

Podžupan je zaprl razpravo in dal na glasovanje sklep.

**PREDLOG SKLEPA 538-31-1-2022:**

**Potrdi se Zapisnik 30. redne seje Občinskega sveta Občine Tržič, z dne 15. 9. 2022, z upoštevanjem pripomb svetnika Draga Zadnikarja.**

|  |
| --- |
| Prisotnih je 19 svetnikov. |
| ZA | 19 |
| PROTI | 0 |
| Sklep je bil sprejet. |

|  |  |
| --- | --- |
| **K 2. točki:**  | **Pregled in realizacija sklepov Občinskega sveta Občine Tržič, sprejetih na 30. redni seji ter odgovori na vprašanja in pobude članov Občinskega sveta** |

Podžupan je odprl razpravo.

Razpravljal je svetnik Drago ZADNIKAR, in sicer glede realizacije za 2 svetniški vprašanji (Metke GABERC in Klemena MARKOVIČA).

Odgovarjal je Klemen Srna – direktor občinske uprave. Povedal je, da je bil odgovor na svetniški vprašanji posredovan, bomo pa kot prilogo temu zapisniku dodali še dodatno pojasnilo glede vprašanja svetnika Markoviča.

Podžupan je zaprl razpravo in dal na glasovanje sklep.

**PREDLOG SKLEPA 539-31-2-2022:**

**Občinski svet Občine Tržič sprejme pregled in realizacijo sklepov, sprejetih na 30. redni seji Občinskega sveta Občine Tržič, dne 15. 9. 2022.**

|  |
| --- |
| Prisotnih je 19 svetnikov. |
| ZA | 19 |
| PROTI | 0 |
| Sklep je bil sprejet. |

|  |  |
| --- | --- |
| **K 3. točki:**  | **Vprašanja in pobude članov Občinskega sveta** |

**V/p št. 1-31-2022: Vida RAZTRESEN**

1. Prosi za pojasnilo glede dopisa o Nadzornem odboru, ki ga je poslala gospa Marija Meglič iz Loma.

Dušan Bodlaj je odgovoril, da o anonimkah ne bomo razpravljali.

Svetnik Drago ZADNIKAR je podal proceduralno pripombo, da en občan ne more znati pripraviti gradiva za občinski svet, zato je to potrebno vzeti v zakup in vseeno obravnavati. Razpravljali so še svetniki Metka GABERC, Nana PEHARC, Franjo LIŠKA, Jaka JANKOVEC, Tomaž MEGLIČ in Klemen SRNA – direktor občinske uprave.

1. Vprašanje glede škarpe pri Česnu. Grmovje se je razraslo in je zelo moteče.

Dušan BODLAJ je odgovoril, da gre tu za državno cesto in za obcestje skrbi država, imajo svoje preglednike. Jasna KAVČIČ – vodja Urada za okolje in prostor je še dodala, da lahko Občina sporoči, da je bila dana pobuda.

**V/p št. 2-31-2022: Melanija PRIMOŽIČ**

1. Plastike pri avtobusnem obračališču so ponovno poškodovane – vprašanje oddano pisno, je priloga zapisniku.

Podžupan je odgovoril, da je pobuda na mestu, da smo tudi že na Občini opazili poškodbe in tudi, da ena krogla manjka. Plastiko bomo v najkrajšem možnem času odstranili in obnovili.

**V/p št. 3-31-2022: Teja NEMEC**

1. V Zvirčah, smer Kovor – Zvirče, je pri prvi ulici desno zaradi grmovja slaba preglednost na cesto in je nujno namestiti ogledalo (pobudo so dali vaščani).

Jasna KAVČIČ: Na teren bomo poslali preglednika cest, ba preveri, kako je z grmovjem. Če ni vse v skladu s predpisi, bo lastnika pozval k ureditvi. Če pa je z grmovjem vse po predpisih, ulici pripada ogledalo in bomo zadevo uredili.

**V/p št. 4-31-2022: Jana JENKO**

1. Prostofer: kako je z garažo, kot je bilo obljubljeno s strani obeh »glavnih«? Prihaja zima, potrebno bo drgniti šipe, odmetavati sneg…

Podžupan: Sam garaže zagotovo nisem obljubil, ker garaže nimamo. Lani smo nabavili spreje za odmrznitev šip in pa dolgo strgalo.

**V/p št. 5-31-2022: Drago ZADNIKAR**

1. Pobuda za ponovno namestitev dodatnega ogledala na križišču Usnjarske in Koroške ceste. Tam je zelo slaba preglednost. Ogledalo je tam že bilo, a je bilo odstranjeno.

Podžupan Dušan BODLAJ: Tam je res ogledalo že bilo in bi moralo biti. Bomo preverili, kako je glede lastništva.

1. Druga pobuda je glede NUSZ – Občina je leta 2016 sprejela Odlok o nadomestilu stavbnega zemljišča. V njem je določeno, da se vrednost točke revalorizira z indeksom rasti cen življenjskih potrebščin za obdobje leta pred tistim letom. Od sprejetja odloka vrednost točke za nadomestilo stavbnega zemljišča ni bila pravno formalno določena. Letos je župan sprejel ugotovitveni sklep, prejšnja leta ne. Svetnik je prosil, ali da se odločanje prenese občinskemu svetu ali pa se zagotovi , da se z določenim sklepom določi vrednost točke.

Jasna KAVČIČ – vodja Urada za okolje in prostor: Prejšnja leta sklepov nismo dajali v sprejem, ker je veljala praksa, če ne sprejmemo vrednosti točke, da to revalorizira finančna uprava. Lansko leto je res sklep bil sprejet. Dokler bo še pravna podlaga na državnem nivoju, bomo pripravljali sklepe.

**V/p št. 6-31-2022: Jaka JANKOVEC**

1. Križe – kako napreduje odkup oziroma kako je z zobom parcele, ki je v privatnem lastništvu?

Podžupan Dušan BODLAJ: Tu pogovori še potekajo. S solastniki objekta so prejeli nek kompromis, čakajo pa še na potrditev solastnikov, še posebej Mercatorja. Zadeva se premika naprej, tako da jo bomo v naslednjem letu spravili do gradbenega dovoljenja.

|  |  |
| --- | --- |
| **K 4. A točki:**  | **KMVVI: Predložitev seznama predlaganih kandidatov za elektorje po abecednem vrstnem redu in predložitev seznama predlaganih kandidatov za člana Državnega sveta po abecednem vrstnem redu** |

Uvodno obrazložitev je podal Andraž ŽITNIK, predsednik Komisije za mandatna vprašanja, volitve in imenovanja.

Podžupan je odprl razpravo.

Razpravljal ni nihče.

Podžupan je v Komisijo za vodenje in ugotavljanje izidov tajnega glasovanja za izvolitev predstavnikov (elektorjev) v volilno telo za volitve predstavnikov lokalnih interesov v Državni svet Republike Slovenije in kandidata za člana Državnega sveta Republike Slovenije – predstavnika lokalnih interesov predlagal tri člane, in sicer Andraža ŽITNIKA, Metko GABERC in Vido RAZTRESEN.

Podžupan je dal predlog na glasovanje.

**PREDLOG SKLEPA 540-31-4A-2022:**

**Občinski svet Občine Tržič sprejme sklep, da se v Komisijo za vodenje in ugotavljanje izidov tajnega glasovanja za izvolitev predstavnikov (elektorjev) v volilno telo za volitve predstavnikov lokalnih interesov v Državni svet Republike Slovenije in kandidata za člana Državnega sveta Republike Slovenije – predstavnika lokalnih interesov imenujejo**

**Andraž ŽITNIK kot predsednik komisije,**

**Metka GABERC kot članica komisije in**

**Vida RAZTRESEN kot članica komisije.**

|  |
| --- |
| Prisotnih je 19 svetnikov. |
| ZA | 17 |
| PROTI | 2 |
| Sklep je bil sprejet. |

Podžupan je ob 18.35 prekinil sejo, Komisija je odšla v sobo 114, kjer so potekale tajne volitve.

Ob 18.59 se je seja nadaljevala.

Podžupan je dal besedo Komisiji za vodenje in ugotavljanje izidov tajnega glasovanja za izvolitev predstavnikov (elektorjev) v volilno telo za volitve predstavnikov lokalnih interesov v Državni svet Republike Slovenije in kandidata za člana Državnega sveta Republike Slovenije – predstavnika lokalnih interesov, predsednik je v celoti prebral svoje poročilo.

Podžupan je odprl razpravo.

Razpravljali so svetniki Drago ZADNIKAR, Andraž ŽITNIK, Metka GABERC, Jaka JANKOVEC in Tomaž MEGLIČ. Odgovarjala sta Klemen SRNA – direktor občinske uprave in podžupan Dušan BODLAJ.

Podžupan je zaprl razpravo in dal na glasovanje sklep.

**PREDLOG SKLEPA 541-31-4A-2022:**

**Občinski svet Občine Tržič se je seznanil s poročilom Komisije za vodenje in ugotavljanje izidov tajnega glasovanja za izvolitev predstavnikov (elektorjev) v volilno telo za volitve predstavnikov lokalnih interesov v Državni svet Republike Slovenije in kandidata za člana Državnega sveta Republike Slovenije – predstavnika lokalnih interesov in ga potrjuje.**

Proceduralno: Svetnik Tomaž MEGLIČ: ali lahko glasujemo posebej?

Podžupan: glasujemo o poročilu komisije v celoti.

|  |
| --- |
| Prisotnih je 18 svetnikov. |
| ZA | 15 |
| PROTI | 0 |
| Sklep je bil sprejet. |

Opomba: poročilo Komisije je priloga zapisniku.

|  |  |
| --- | --- |
| **K 4. B točki:**  | **KMVVI: Podelitev priznanj Občine Tržič za leto 2022** |

Uvodno obrazložitev je podal Andraž ŽITNIK, predsednik Komisije za mandatna vprašanja, volitve in imenovanja.

Podžupan je odprl razpravo.

Razpravljali ni nihče.

Podžupan je zaprl razpravo in dal na glasovanje sklep.

**PREDLOG SKLEPA 542-31-4B-2022:**

**Potrdi se predlog prejemnikov priznanj Občine Tržič za leto 2022, in sicer:**

**1. PLAKETA OBČINE TRŽIČ se podeli:**

* **ČEBELARSKEMU DRUŠTVU TRŽIČ in**
* **RADIU GORENC d.o.o. .**

**2. DIPLOMA OBČINE TRŽIČ se podeli:**

* **Maji Tekavec,**
* **Borisu Tomazinu,**
* **Alojziju Markiču in**
* **Župnijski Karitas Tržič – Bistrica.**

|  |
| --- |
| Prisotnih je 17 svetnikov. |
| ZA | 15 |
| PROTI | 0 |
| Sklep je bil sprejet. |

|  |  |
| --- | --- |
| **K 4 C. točki:**  | **KMVVI: Imenovanje članov v Svet za preventivo in vzgojo v cestnem prometu v občini Tržič** |

Uvodno obrazložitev je podal Andraž ŽITNIK, predsednik Komisije za mandatna vprašanja, volitve in imenovanja.

Podžupan je odprl razpravo.

Razpravljali so svetniki Drago ZADNIKAR, Metka GABERC in Andraž ŽITNIK.

Podžupan je zaprl razpravo in dal na glasovanje sklep.

**PREDLOG SKLEPA 543-31-4C-2022:**

**Občinski svet Občine Tržič sprejme sklep, da se v Svet za preventivo in vzgojo v cestnem prometu v Občini Tržič imenujejo:**

* **Miran Murnik kot predstavnik Policijske postaje Tržič, ki opravlja naloge na področju prometa,**
* **Jure Zadnikar, kot predstavnik Komunale Tržič d. o. o., ki opravlja naloge na področju vzdrževanja cest,**
* **Sandi Pavlović, kot predstavnik Medobčinskega inšpektorata Kranj,**
* **Primož Meglič, kot predstavnik javnih zavodov s področja vzgoje in izobraževanja,**
* **Ana Marija Hafner, kot predstavnica civilne družbe s področja prometa,**
* **Peter Rotar, kot predstavnik Občinske uprave Občine Tržič iz Urada za okolje in prostor,**
* **Aneta Lavtar, kot predstavnica Občinske uprave Občine Tržič iz Urada za gospodarstvo in družbene dejavnosti.**

|  |
| --- |
| Prisotnih je 16 svetnikov. |
| ZA | 11 |
| PROTI | 4 |
| Sklep je bil sprejet. |

|  |  |
| --- | --- |
| **K 5. točki:**  | **Dom Petra Uzarja in Anton Stritih, urejanje lastništva za zagotovitev neoviranega dostopa do javne ceste - predlog** |

Uvodno obrazložitev sta podala svetnik Drago ZADNIKAR in Domen RAKOVEC – direktor Doma Petra Uzarja.

Podžupan je odprl razpravo.

Razpravljali so podžupan Dušan BODLAJ, svetniki Tomaž MEGLIČ, Drago ZALAR, Metka GABERC, Vida RAZTRESEN, Marjan VETERNIK, Drago ZADNIKAR, direktor Doma Petra Uzarja Domen RAKOVEC, vodja Urada za okolje in prostor Jasna KAVČIČ in Klemen SRNA – direktor občinske uprave.

Podžupan je zaprl razpravo in podal predlog za spremembo sklepa in ga dal na glasovanje.

**PREDLOG SKLEPA 544-31-5-2022:**

**Občinski svet Občine Tržič sprejme sklep, s katerim pooblašča župana oziroma podžupana v začasnem opravljanju funkcije župana, da z lastniki nepremičnine na parceli št. 267/2 k. o. Bistrica poskuša urediti razmerja, s katerimi bo možen dostop do javne poti ali ceste do Doma Petra Uzarja v Tržiču in stanovanjskega objekta občana Antona Stritiha.**

|  |
| --- |
| Prisotnih je 19 svetnikov. |
| ZA | 19 |
| PROTI | 0 |
| Sklep je bil sprejet. |

**PREDLOG SKLEPA 545-31-5-2022:**

**Občinski svet Občine Tržič nalaga, da župan oziroma podžupan v začasni funkciji župana o realizaciji in vsebini dogovora z lastnikom, takoj obvesti Občinski svet Občine Tržič.**

|  |
| --- |
| Prisotnih je 19 svetnikov. |
| ZA | 19 |
| PROTI | 0 |
| Sklep je bil sprejet. |

|  |  |
| --- | --- |
| **K 6. točki:**  | **Predlog Odloka o dopolnitvah Odloka o organizaciji in delovnem področju občinske uprave Občine Tržič** |

Uvodno obrazložitev je podal Klemen SRNA, direktor občinske uprave.

Marjan VETERNIK je poročal, da je Odbor za gospodarstvo in gospodarske javne službe obravnaval te točke in podpira predlagani sklep.

Nejc PERKO je povedal, da tudi Odbor za okolje in prostor podpirajo sprejem točke Predlog Odloka o dopolnitvah Odloka o organizaciji in delovnem področju občinske uprave Občine Tržič – skrajšani postopek.

Podžupan je odprl razpravo.

Razpravljali ni nihče.

Podžupan je zaprl razpravo in dal na glasovanje sklep.

**PREDLOG SKLEPA 546-31-6-2022:**

**Sprejemanje Odloka se izvede po skrajšanem postopku.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 547-31-6-2022:**

**Sprejme se predlog Odloka o dopolnitvah Odloka o organizaciji in delovnem področju občinske uprave Občine Tržič, v prvi obravnavi.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 548-31-6-2022:**

**Sprejme se predlog Odloka o dopolnitvah Odloka o organizaciji in delovnem področju občinske uprave Občine Tržič, v drugi obravnavi.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |

Sklep je bil sprejet.

|  |  |
| --- | --- |
| **K 7. točki:**  | **Predlog Odloka o ustanovitvi režijskega obrata Občine Tržič – druga obravnava** |

Ker ni bilo pripomb in amandmajev, je podžupan predlagal v sprejem sklep.

**PREDLOG SKLEPA 549-31-7-2022:**

**Sprejme se predlog Odloka o ustanovitvi režijskega obrata Občine Tržič, v drugi obravnavi.**

|  |  |  |
| --- | --- | --- |
|  |  |  |
|

|  |
| --- |
| Prisotnih je 19 svetnikov. |
| ZA | 19 |
| PROTI | 0 |

Sklep je bil sprejet. |  |  |

|  |  |
| --- | --- |
| **K 8. točki:**  | **Predlog Odloka o proračunu Občine Tržič za leto 2023** |

Uvodno obrazložitev ta podala podžupan Dušan BODLAJ in Marjeta MAČEK – vodja Urada za finance, javna naročila in digitalni razvoj.

Marjan VETERNIK je povedal, da je Odbor za gospodarstvo in gospodarske javne službe opravil razpravo k tej točki in podpira predlagane sklepe.

Nejc PERKO je povedal, enako velja tudi za Odbor za okolje in prostor.

Vida RAZTRESEN je povedala, da Odbor za družbene dejavnosti predlaga spremembo ključa financiranja krajevnih skupnosti iz proračuna Občine Tržič, saj dosedanji po njihovem mnenju ne upošteva v zadostni meri velikosti in števila prebivalcev posameznih krajevnih skupnosti.

Odgovorila je Marjeta MAČEK – vodja Urada za finance, javna naročila in digitalni razvoj.

Razpravljali so svetniki Vida RAZTRESEN, Melanija PRIMOŽIČ, Jaka JANKOVEC, Drago ZADNIKAR in Metka GABERC.

Odgovarjali so podžupan Dušan BODLAJ, Klemen SRNA – direktor občinske uprave, Jasna KAVČIČ – vodja Urada za okolje in prostor in Marjeta MAČEK – vodja Urada za finance, javna naročila in digitalni razvoj.

Podžupan je zaprl razpravo in dal na glasovanje sklepe.

**PREDLOG SKLEPA 550-31-8-2022:**

**Občinski svet Občine Tržič sprejme predlog Odloka o proračunu Občine Tržič za leto 2023.**

|  |
| --- |
| Prisotnih je 19 svetnikov. |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 551-31-8-2022:**

**Občinski svet Občine Tržič sprejme kadrovski načrt za leto 2023.**

|  |
| --- |
| Prisotnih je 19 svetnikov. |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 552-31-8-2022:**

**Občinski svet Občine Tržič sprejme Načrt ravnanja z nepremičnim premoženjem Občine Tržič za leto 2023, kot je določeno v tabelah:**

**TABELA 1 - Načrt razpolaganja z nepremičnim premoženjem Občine Tržič za leto 2023,**

**TABELA 2 - Načrt pridobivanja nepremičnega premoženja Občine Tržič za leto 2023,**

**ki sta sestavni del tega sklepa.**

|  |
| --- |
| Prisotnih je 19 svetnikov. |
| ZA | 17 |
| PROTI | 0 |

Sklep je bil sprejet.

**PREDLOG SKLEPA 553-31-8-2022:**

**Župan sme sprejeti načrt pridobivanja nepremičnega premoženja za leto 2023 pod pogojem, da je vrednost nepremičnine, ki se uvrsti na načrt, nižja od 20.000 EUR ter da jo Občina Tržič potrebuje za opravljanje svojih nalog. Skupna vrednost nepremičnin, ki jih župan uvrsti na načrt pridobivanja nepremičnega premoženja, lahko dosega največ 20.000 EUR.**

|  |
| --- |
| Prisotnih je 19 svetnikov. |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 554-31-8-2022:**

**Župan sme sprejeti načrt razpolaganja z nepremičnim premoženjem v lasti Občine Tržič za leto 2023, pod pogojem, da je vrednost nepremičnine, ki se uvrsti na načrt, nižja od 20.000 EUR ter da je Občina Tržič ne potrebuje. Skupna vrednost nepremičnin, ki jih župan uvrsti na načrt razpolaganja z nepremičnim premoženjem v lasti Občine Tržič, lahko dosega največ 20.000 EUR.**

|  |
| --- |
| Prisotnih je 19 svetnikov. |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 555-31-8-2022:**

**Skupna vrednost poslov, ki niso predvideni v veljavnem načrtu ravnanja z nepremičnim premoženjem lahko znaša največ 8 % skupne vrednosti Načrta pridobivanja nepremičnega premoženja Občine Tržič za leto 2023 oziroma največ 4 % skupne vrednosti Načrta razpolaganja z nepremičnim premoženjem Občine Tržič za leto 2023.**

|  |
| --- |
| Prisotnih je 19 svetnikov. |
| ZA | 17 |
| PROTI | 0 |

Sklep je bil sprejet.

Zadnja dva sklepa iz gradiva sta bila umaknjena iz odločanja.

|  |  |
| --- | --- |
| **K 9. točki:**  | **Izvajanje GJS upravljanja z javno površino – kompleksom »Gorenjska plaža«: predlog sklepov o potrditvi načrta upravljanja za leto 2023 in podelitvi soglasja k cenam javnih storitev za leto 2023** |

Uvodno obrazložitev sta podala Klemen SRNA – direktor občinske uprave in Vesna JEKOVEC – direktorica podjetja Komunala Tržič d.o.o.

Marjan VETERNIK je poročal, da Odbor za gospodarstvo in gospodarske javne službe razpravljal o vsebini te točke in podpira predlagani sklep.

Nejc PERKO je povedal, da za Odbor za okolje in prostor velja enako kot za OGGJS.

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 556-31-9-2022:**

**Občinski svet Občine Tržič potrjuje načrt upravljanja objekta Gorenjska plaža za leto 2023 z vključenim kadrovskim in finančnim načrtom ter letni plan plačevanja nadomestila.**

|  |
| --- |
| Prisotnih je 16 svetnikov. |
| ZA | 16 |
| PROTI | 0 |

Sklep je bil sprejet.

**PREDLOG SKLEPA 557-31-9-2022:**

**Občinski svet Občine Tržič daje soglasje k cenam storitev izvajanja gospodarske javne službe upravljanja z javno površino – kompleksom »Gorenjska plaža« za leto 2023.**

|  |
| --- |
| Prisotnih je 16 svetnikov. |
| ZA | 16 |
| PROTI | 0 |

Sklep je bil sprejet.

|  |  |
| --- | --- |
| **K 10. točki:**  | **Poročilo Nadzornega odbora Občine Tržič o opravljenem pregledu poslovanja občinske uprave Tržič po izbranih segmentih javnih naročil in svetovalnih storitev v letu 2019 in 2020** |

Uvodno obrazložitev je preko ZOOM podala Alenka Bradač – članica Nadzornega odbora Občine Tržič.

Podžupan je odprl razpravo.

Razpravljal je svetnik Drago ZADNIKAR, odgovarjala Alenka BRADAČ.

Podžupan je zaprl razpravo in dal na glasovanje sklep.

**PREDLOG SKLEPA 558-31-10-2022:**

**Občinski svet Občine Tržič sprejme informacijo o Poročilu Nadzornega odbora Občine Tržič o opravljenem pregledu poslovanja občinske uprave Tržič po izbranih segmentih javnih naročil in svetovalnih storitev v letu 2019 in 2020.**

|  |
| --- |
| Prisotnih je 14 svetnikov. |
| ZA | 14 |
| PROTI | 0 |

Sklep je bil sprejet.

|  |  |
| --- | --- |
| **K 11. točki:**  | **Poročilo Nadzornega odbora Občine Tržič o opravljenem pregledu poslovanja Tržiškega muzeja v letu 2020** |

Uvodno obrazložitev je preko ZOOM podala Alenka Bradač – članica Nadzornega odbora Občine Tržič.

Podžupan je odprl razpravo.

Razpravljali so svetniki Melanija PRIMOŽIČ, Drago ZADNIKAR, Klemen SRNA – direktor občinske uprave in Alenka BRADAČ.

Podžupan je zaprl razpravo in dal na glasovanje sklep.

**PREDLOG SKLEPA 559-31-11-2022:**

**Občinski svet Občine Tržič sprejme informacijo o Poročilu Nadzornega odbora Občine Tržič o opravljenem pregledu poslovanja Tržiškega muzeja v letu 2020.**

|  |
| --- |
| Prisotnih je 17 svetnikov. |
| ZA | 16 |
| PROTI | 0 |

Sklep je bil sprejet.

|  |  |
| --- | --- |
| **K 12. točki:**  | **Začasni ukrep izklapljanja svetilk javne razsvetljave na posameznih trasah v nočnem času od 23. ure zvečer do 5. ure zjutraj** |

Uvodno obrazložitev je podal Dušan BODLAJ – podžupan.

Marjan VETERNIK je poročal, da je Odbor za gospodarstvo in gospodarske javne službe točko obravnaval, nekaj odgovorov so že dobili.

Nejc PERKO je povedal, da so se člani Odbora za okolje in prostor seznanili s točko Začasni ukrep izklapljanja svetilk javne razsvetljave na posameznih trasah v občini Tržič v nočnem času od 23. ure zvečer do 5. ure zjutraj in predlagajo, da se predvidene trase za redukcijo JR ponovno preveri in utemelji upravičenost predlaganega izklopa JR, redukcije JR pa naj se izvaja z drugimi ukrepi: varčne sijalke, senzorji intenzitete osvetlitve, ipd.

Vida RAZTRESEN je povedala, da je Odbor za družbene dejavnosti za sprejem.

Podžupan je odprl razpravo.

Razpravljali so svetniki Marjan VETERNIK, Tomaž MEGLIČ, Mladen NOVKOVIĆ, Drago ZALAR, Jaka JANKOVEC in Melanija PRIMOŽIČ, Mladen NOVKOVIĆ, Drago ZADNIKAR, odgovarjala sta podžupan Dušan BODLAJ in Jasna KAVČIČ – vodja Urada za okolje in prostor.

Podžupan je zaprl razpravo in dal na glasovanje sklep.

**PREDLOG SKLEPA 560-31-12-2022:**

**Občinski svet Občine Tržič potrjuje izvedbo začasnega ukrepa izklapljanja svetilk javne razsvetljave na posameznih trasah v občini Tržič v nočnem času od 23. ure zvečer do 5. ure zjutraj.**

|  |
| --- |
| Prisotnih je 17 svetnikov. |
| ZA | 16 |
| PROTI | 0 |

Sklep je bil sprejet.

|  |  |
| --- | --- |
| **K 13. točki:**  | **Informacija o izjemni dodelitvi neprofitnega stanovanja na naslovu Kovorska cesta 19 v najem** |

Uvodno obrazložitev je podal Klemen SRNA – direktor občinske uprave.

Nejc PERKO je povedal, da so člani Odbora za okolje in prostor seznanili s točko Informacija o začasni dodelitvi neprofitnega stanovanja na Kovorski cesti 19 v najem, prav tako Vida RAZTRESEN za Odbor za družbene dejavnosti.

Podžupan je odprl razpravo.

Razpravljali sta svetnici Teja NEMEC in Metka GABERC, odgovarjal je Klemen SRNA – direktor Občinske uprave.

Podžupan je zaprl razpravo in dal na glasovanje sklep.

**PREDLOG SKLEPA 561-31-13-2022:**

**Sprejme se informacija o izjemni dodelitvi neprofitnega stanovanja v II. nadstropju večstanovanjskega objekta na naslovu Kovorska cesta 19 v izmeri 58,28 m 2 v najem za obdobje 1 leta.**

|  |
| --- |
| Prisotnih je 17 svetnikov. |
| ZA | 17 |
| PROTI | 0 |

Sklep je bil sprejet.

|  |  |
| --- | --- |
| **K 14. točki:**  | **Informacija o izjemni dodelitvi neprofitnega stanovanja na naslovu Kurnikova pot 1 v najem** |

Uvodno obrazložitev je podal Klemen SRNA – direktor občinske uprave.

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 562-31-14-2022:**

**Sprejme se informacija o izjemni dodelitvi neprofitnega stanovanja v I. nadstropju večstanovanjskega objekta na naslovu Kurnikova pot 1 v izmeri 48,52 m 2 v najem za obdobje 1 leta.**

|  |
| --- |
| Prisotnih je 16 svetnikov. |
| ZA | 16 |
| PROTI | 0 |

Sklep je bil sprejet.

|  |  |
| --- | --- |
| **K 15. točki:**  | **Ukinitev statusa javnega dobra oziroma družbene lastnine v splošni rabi** |

Uvodno obrazložitev je podala Jasna KAVČIČ – vodja Urada za okolje in prostor.

Nejc PERKO je povedal, da člani Odbora za okolje in prostor predlagajo sklep v sprejem.

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 563-31-15-2022:**

**Sprejme se sklep o ukinitvi statusa javnega dobra oziroma družbene lastnine v**

**splošni rabi na nepremičninah:**

**- parc. št. 672/1 k.o. 2143 Tržič,**

**- parc. št. 854/3 k.o. 2145 Leše,**

**- parc. št. 854/6, 854/7, 854/8, 854/9, 854/10 k.o. 2147 Križe,**

**kar se objavi v Uradnem listu Republike Slovenije.**

|  |
| --- |
| Prisotnih je 15 svetnikov. |
| ZA | 15 |
| PROTI | 0 |

Sklep je bil sprejet.

**PREDLOG SKLEPA 564-31-15-2022:**

**Pri nepremičninah iz prejšnje točke se v zemljiški knjigi izbriše status javnega**

**dobra oziroma družbene lastnine v splošni rabi in se vknjiži lastninska pravica na**

**ime Občina Tržič, Trg svobode 18, Tržič, matična številka 5883547000**

|  |
| --- |
| Prisotnih je 15 svetnikov. |
| ZA | 15 |
| PROTI | 0 |

Sklep je bil sprejet.

|  |  |
| --- | --- |
| **K 16. točki:**  | **Prodaja stanovanja na naslovu Partizanska ulica 4** |

Uvodno obrazložitev je podala Jasna KAVČIČ – vodja Urada za okolje in prostor.

Nejc PERKO je povedal, da člani Odbora za okolje in prostor podpirajo sprejem točke Prodaja stanovanja na naslovu Partizanska ulica 4.

Podžupan je odprl razpravo.

Razpravljala je svetnica Metka GABERC odgovorila je Jasna KAVČIČ – vodja Urada za okolje in prostor.

Podžupan je zaprl razpravo in dal na glasovanje sklep.

**PREDLOG SKLEPA 565-31-16-2022:**

**Sprejme se sklep o prodaji nepremičnine z ID znakom del stavbe 2143-663-1; zasedeno dvosobno stanovanje v 2. etaži, s pripadajočo kletjo, ki jo predstavlja nepremičnina z ID znakom del stavbe 2143-663-7, v stanovanjski stavbi na naslovu Partizanska ulica 4, Tržič. Kot metoda razpolaganja se izbere metoda javnega zbiranja ponudb z izhodiščno ceno 54.500,00 EUR. Davek na promet nepremičnin, stroške notarske overitve, stroške vknjižbe v zemljiško knjigo ter morebitne ostale stroške, povezane s sklenitvijo prodajne pogodbe, krije kupec.**

|  |
| --- |
| Prisotnih je 15 svetnikov. |
| ZA | 15 |
| PROTI | 0 |

Sklep je bil sprejet.

|  |  |
| --- | --- |
| **K 17. točki:**  | **Predlog sklepa, s katerim se določi, da Občina Tržič v Pogojih za pridobitev pravice do uporabe plakatnih mest za lokalne volitve 2022 določi rok za oddajo vlog do vključno 21.10.2022 do 13.00 ure.** |

Uvodno obrazložitev je že predhodno, pri sprejemanju dnevnega reda, podal svetnik Mladen NOVKOVIĆ.

Podžupan je odprl razpravo.

Razpravljala sta svetnika Jaka JANKOVEC in Mladen NOVKOVIĆ.

Podžupan je zaprl razpravo in dal na glasovanje sklep.

**PREDLOG SKLEPA 566-31-17-2022:**

**Občina Tržič v Pogojih za pridobitev pravice do uporabe plakatnih mest za lokalne volitve 2022 določi rok za oddajo vlog do vključno 21.10.2022 do 13.00 ure.**

|  |
| --- |
| Prisotnih je 15 svetnikov. |
| ZA | 14 |
| PROTI | 1 |

Sklep je bil sprejet.

Seja Občinskega sveta je bila končana ob 22.05.

|  |  |
| --- | --- |
| Zapisala | **Dušan Bodlaj,** |
| Mateja Nosan | **podžupan v začasnem opravljanju funkcije župana** |

Priloga 1: Poročilo Komisije za vodenje in ugotavljanje izidov tajnega glasovanja za izvolitev predstavnikov (elektorjev) v volilno telo za volitve predstavnikov lokalnih interesov v Državni svet Republike Slovenije in kandidata za člana Državnega sveta Republike Slovenije – predstavnika lokalnih interesov

Priloga 2: Dobesedni prepis 31. redne seje

Priloga 3: Svetniško vprašanje svetnice Melanije Primožič

Priloga 4: Realizacija glede Cerkvene ulice

Priloga 5: Realizacija glede plastike pri avtobusnem obračališču

Priloga 6: Realizacija glede cestnega ogledala v Zvirčah

Priloga 7: Realizacija glede cestnega ogledala na križišču Usnjarske in Koroške ceste

Priloga 8: Dopis podžupana Občinskemu svetu glede realizacije, vezano k 5. točki dnevnega reda 31. redne seje Občinskega sveta Občine Tržič